pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูต สปป. ลาว เข้าเยี่ยมคารวะนายกรัฐมนตรี ในโอกาสเข้ารับตำแหน่ง
วันพุธที่ 28 กุมภาพันธ์ 2561
เอกอัครราชทูต สปป. ลาว เข้าเยี่ยมคารวะนายกรัฐมนตรี ในโอกาสเข้ารับตําแหน่ง
เอกอัครราชทูต สปป. ลาว เข้าเยี่ยมคารวะนายกรัฐมนตรี ในโอกาสเข้ารับตําแหน่ง
วันนี้ (28 กุมภาพันธ์ 2561) เวลา 09.30 น. นายแสง สุขะทิวง เอกอัครราชทูตสาธารณรัฐประชาธิปไตยประชาชนลาวประจําประเทศไทย เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ในโอกาสเข้ารับตําแหน่ง สรุปสาระสําคัญการหารือ ดังนี้
นายกรัฐมนตรีกล่าวยินดีที่เอกอัครราชทูต สปป. ลาว เข้ามาดํารงตําแหน่งในไทยอีกครั้ง หลังจากเคยประจําการที่สถานเอกอัครราชทูต สปป. ลาว ประจําประเทศไทยมาก่อน ซึ่งเชื่อว่าประสบการณ์การทํางานในไทยที่ผ่านมาจะช่วยสนับสนุนความสัมพันธ์ไทย – สปป. ลาว ให้แน่นแฟ้นมากขึ้นได้ ขณะที่เอกอัครราชทูต สปป. ลาว แสดงความยินดีกับความสัมพันธ์ของทั้งสองประเทศที่ดําเนินไปอย่างราบรื่นบนพื้นฐานความเข้าใจอันดีระหว่างกันและมีความใกล้ชิดขึ้นในทุกระดับ นอกจากนี้ นายกรัฐมนตรียังได้ฝากความระลึกถึงประธานประเทศ นายกรัฐมนตรี และคณะรัฐมนตรีของ สปป. ลาว มาในโอกาสนี้ด้วย
ทั้งสองฝ่ายได้หารือร่วมกันในประเด็นความร่วมมือด้านแรงงาน โดยรัฐบาลไทยยินดีส่งเสริมให้แรงงานต่างด้าวเข้ามาทํางานในไทยอย่างถูกต้องตามกฎหมาย และกําชับถึงการดําเนินการให้แรงงานต่างด้าวเข้าสู่ระบบ เพื่อให้ได้รับการคุ้มครองตามกฎหมาย การป้องกันการถูกเอาเปรียบจากนายจ้าง และการได้รับสวัสดิการสังคม ซึ่งในวันที่ 30 มิถุนายน 2561 จะเป็นวันสุดท้ายในการผ่อนผันการบังคับใช้บทลงโทษตาม พ.ร.ก. การบริหารจัดการการทํางานของคนต่างด้าว พ.ศ. 2560 โดยมีวัตถุประสงค์เพื่อคุ้มครองสิทธิประโยชน์ของแรงงานต่างด้าวเป็นสําคัญ จึงขอความร่วมมือจากฝ่าย สปป. ลาว ในเรื่องนี้ด้วย ด้านความเชื่อมโยงในอนุภูมิภาค ไทยสนับสนุนนโยบายการเป็นจุดเชื่อมโยง (land-linked) ในภูมิภาคของลาว และพร้อมที่จะร่วมพัฒนาโครงสร้างพื้นฐานที่เชื่อมโยงทั้งสองประเทศ เพื่ออํานวยความสะดวกในการขนส่งสินค้าระหว่างกัน ด้านพลังงาน เอกอัครราชทูต สปป. ลาว เน้นย้ํานโยบายแบตเตอรี่แห่งเอเชียของ สปป. ลาว ซึ่งสามารถช่วยส่งเสริมความมั่นคงทางพลังงานของไทยได้ ขณะที่ฝ่ายไทยประสงค์ให้ทั้งสองประเทศร่วมมือกันพัฒนาพลังงานไฟฟ้า ควบคู่กับการใช้ทรัพยากรน้ําให้เกิดประโยชน์ต่อสองประเทศ
โอกาสนี้ เอกอัครราชทูต สปป.ลาว หวังว่าทั้งสองฝ่ายจะรักษาปฏิสัมพันธ์ที่ใกล้ชิดเช่นนี้ เพื่อขับเคลื่อนความร่วมมือในด้านความมั่นคง เศรษฐกิจ สังคม ให้พัฒนาก้าวหน้ายิ่งขึ้น โดยนายกรัฐมนตรีกล่าวยืนยันที่จะสนับสนุนความสัมพันธ์และความร่วมมือซึ่งกันและกัน และขอให้มั่นใจว่ารัฐบาลไทยจะสนับสนุนการทํางานและให้ความร่วมมือแก่ สปป. ลาว อย่างเต็มที่
รัฐบาลไทย-ข่าวทำเนียบรัฐบาล-พม. จัดประชุมพิจารณาร่างรายงานค้ามนุษย์ 2561 ฉบับที่ 3 เน้นปรับข้อมูลด้านการคุ้มครอง ป้องกัน และดำเนินคดี อย่างเป็นรูปธรรม
วันอังคารที่ 4 ธันวาคม 2561
พม. จัดประชุมพิจารณาร่างรายงานค้ามนุษย์ 2561 ฉบับที่ 3 เน้นปรับข้อมูลด้านการคุ้มครอง ป้องกัน และดําเนินคดี อย่างเป็นรูปธรรม
พม. จัดประชุมพิจารณาร่างรายงานค้ามนุษย์ 2561 ฉบับที่ 3 เน้นปรับข้อมูลด้านการคุ้มครอง ป้องกัน และดําเนินคดี อย่างเป็นรูปธรรม
วันนี้ (4 ธ.ค. 61) เวลา 14.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 4/2561 โดยมี นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้แทนหน่วยงานที่เกี่ยวข้องในการดําเนินงานป้องกันและปราบปรามการค้ามนุษย์ เข้าร่วมการประชุม อาทิ สํานักงานอัยการสูงสุด สํานักงานศาลยุติธรรม กรมสอบสวนคดีพิเศษ กระทรวงยุติธรรม กระทรวงแรงงาน กรมการปกครอง กระทรวงมหาดไทย สํานักงานตํารวจแห่งชาติ และผู้ทรงคุณวุฒิ เป็นต้น จํานวนกว่า 50 คน ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพรเปิดเผยว่า ที่ประชุมได้ร่วมกันพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 (มกราคม – ธันวาคม 2561) ฉบับที่ 3 ทั้งนี้ ทุกหน่วยงานได้มีการปรับและเพิ่มเติมข้อมูลในรายงานดังกล่าวให้มีความสมบูรณ์และเป็นปัจจุบันใน 3 ด้านสําคัญ ได้แก่ 1) การดําเนินคดี 2) การคุ้มครอง และ 3) การป้องกัน โดยเฉพาะสถิติการจับกุมดําเนินคดีกับผู้กระทําผิดค้ามนุษย์ จํานวนผู้เสียหายที่ได้รับการช่วยเหลือคุ้มครองการพัฒนารูปแบบการให้บริการแบบใหม่ และผลจากการเพิ่มประสิทธิภาพการบริหารจัดการแรงงานทั้งระบบ เพื่อสะท้อน ถึงผลการดําเนินงานที่สําคัญของรัฐบาลในการต่อต้านการค้ามนุษย์ที่เป็นรูปธรรม
พลเอก อนันตพรกล่าวต่ออีกว่า สําหรับความก้าวหน้าของรายงานฯ ในด้านการช่วยเหลือคุ้มครองผู้เสียหายจากการค้ามนุษย์ ทาง กระทรวง พม. ในฐานะหน่วยงานหลักด้านการคุ้มครอง ได้นําเสนอผลลัพธ์การดําเนินงานที่สําคัญ ได้แก่ 1) การให้ความคุ้มครองช่วยเหลือผู้เสียหายจากการค้ามนุษย์ จํานวน 377 คน 2) การรับเงินเยียวยาของผู้เสียหายฯ จากเงินกองทุนเพื่อการป้องกันและปราบปรามการค้ามนุษย์ จํานวน 5,800,000 บาท 3) การส่งเสริมโอกาสในการทํางานของผู้เสียหายฯ เพื่อสร้างรายได้ โดยมีผู้เสียหายฯ ออกไปทํางานภายนอกสถานคุ้มครองสวัสดิภาพผู้เสียหายจากการค้ามนุษย์ จํานวน 65 คน และทํางานภายในสถานคุ้มครองฯ จํานวน 290 คน 4) การเพิ่มมาตรการในการเรียกร้องค่าสินไหมทดแทนตามความประสงค์ของผู้เสียหาย และ 5) การบังคับคดีให้เป็นไปตามคําพิพากษาด้วยมาตรการส่งเสริมความร่วมมือระหว่างหน่วยงานภาครัฐ ภาคเอกชน และองค์กรระหว่างประเทศ ในการเข้ามาช่วยเหลือคุ้มครองผู้เสียหายฯ รวมทั้งกรณีตัวอย่าง ที่ประสบผลสําเร็จในการคุ้มครองช่วยเหลือผู้เสียหายอย่างมีประสิทธิภาพ
พลเอก อนันตพรกล่าวเพิ่มเติมว่า กระทรวง พม. จะนําร่างรายงานฯ ฉบับที่ 3 ที่ผ่านความเห็นชอบจากที่ประชุม ในวันนี้ เสนอคณะกรรมการป้องกันและปราบปรามการค้ามนุษย์ที่มีรองนายกรัฐมนตรี (พลเอก ประวิตร วงษ์สุวรรณ) เป็นประธาน พิจารณาภายในสัปดาห์ที่ 4 ของเดือนธันวาคม 2561 จากนั้น จะได้เสนอนายกรัฐมนตรีพิจารณาให้ความเห็นชอบ ก่อนนําส่งให้สหรัฐอเมริกาภายในปลายเดือนมกราคม 2562 ต่อไป
รัฐบาลไทย-ข่าวทำเนียบรัฐบาล-รฟท. ชี้แจงกรณีผู้ป่วย COVID–19 รายที่ 22 ของจังหวัดนราธิวาส พบประวัติเดินทางโดยรถไฟ [กระทรวงคมนาคม]
วันอังคารที่ 14 เมษายน 2563
รฟท. ชี้แจงกรณีผู้ป่วย COVID–19 รายที่ 22 ของจังหวัดนราธิวาส พบประวัติเดินทางโดยรถไฟ [กระทรวงคมนาคม]
ขอให้ประชาชนที่เดินทางกับขบวนรถดังกล่าวตรวจสอบตามขั้นตอนกับสาธารณสุขจังหวัด
ฉบับที่ 379/2563
รฟท. ชี้แจงกรณีผู้ป่วย COVID–19 รายที่ 22 ของจังหวัดนราธิวาส พบประวัติเดินทางโดยรถไฟ ขอให้ประชาชนที่เดินทางกับขบวนรถดังกล่าวตรวจสอบตามขั้นตอนกับสาธารณสุขจังหวัด
การรถไฟแห่งประเทศไทย (รฟท.) กระทรวงคมนาคม ชี้แจงกรณีสื่อมวลชนได้เสนอข่าว สาธารณสุขจังหวัดนราธิวาสพบชายไทยอายุ 57 ปี เป็นผู้ป่วยโรคติดเชื้อไวรัส COVID-19 รายที่ 22 ของจังหวัดนราธิวาส จากการสอบประวัติการเดินทางพบว่า เดินทางเข้าประเทศไทยที่สนามบิน เมื่อวันศุกร์ที่ 20 มีนาคม 2563 แล้วเดินทางต่อโดยขบวนรถด่วนสปรินเตอร์ (กรุงเทพ – ยะลา) วันที่ 21 มีนาคม 2563 และเดินทางต่อโดยขบวนรถธรรมดาเที่ยวนครศรีธรรมราช – ตันหยงมัส นั้น
รฟท. ได้สอบทานข้อมูลกับสาธารณสุขจังหวัดนราธิวาสแล้ว ได้ข้อมูลเพิ่มเติมการเดินทางที่ถูกต้อง คือ ผู้ป่วยเป็นชาย อายุ 57 ปี มีภูมิลําเนาอยู่จังหวัดนราธิวาส เดินทางโดยขบวนรถเร็วที่ 171 (กรุงเทพ – สุไหงโก-ลก) วันที่ 21 มีนาคม 2563 จากสถานีกรุงเทพ - ยะลา เป็นรถนอนชั้นที่ 2 ปรับอากาศ คันที่ 16 ถึงสถานียะลา วันที่ 22 มีนาคม 2563 แล้วเดินทางต่อโดยขบวนรถโดยสารท้องถิ่นที่ 451 (นครศรีธรรมราช – สุไหงโก-ลก) ในวันเดียวกันจากสถานียะลา – ตันหยงมัส ซึ่ง รฟท. ได้ดําเนินการดังนี้
1. ส่งรายชื่อผู้โดยสารที่ร่วมเดินทางในขบวนรถเร็วที่ 171 (กรุงเทพ – สุไหงโก-ลก) ในวันดังกล่าวให้สาธารณสุขจังหวัดนราธิวาสดําเนินการตามขั้นตอนต่อไป
2. การโดยสารของผู้ป่วยกับขบวนรถโดยสารท้องถิ่นที่ 451 (นครศรีธรรมราช – สุไหงโก-ลก) เป็นขบวนรถที่ไม่มีการสํารองที่ จึงไม่มีรายชื่อผู้โดยสารให้กับสาธารณสุขจังหวัดนราธิวาสเพื่อตรวจสอบ
3. ทําความสะอาดตู้โดยสารและฆ่าเชื้อโรคตามขั้นตอนแล้ว และงดให้บริการขบวนรถโดยสารเส้นทาง 3 จังหวัดชายแดนใต้ ตั้งแต่วันที่ 30 มีนาคม 2563
รฟท. ขอให้ประชาชนที่เดินทางกับขบวนรถเร็วที่ 171 (กรุงเทพ – สุไหงโก-ลก) วันที่ 21 มีนาคม 2563 และขบวนรถท้องถิ่นที่ 451 ระหว่างสถานียะลา – ตันหยงมัส วันที่ 22 มีนาคม 2563 เข้ารับการตรวจสอบตามขั้นตอนที่สาธารณสุขจังหวัดที่อยู่ใกล้เคียง
ทั้งนี้ รฟท. ได้คัดกรองผู้โดยสาร ตรวจวัดอุณหภูมิก่อนใช้บริการที่สถานีรถไฟทุกครั้ง หากพบอุณหภูมิสูงกว่า 37.5 องศาเซลเซียส ขอให้หลีกเลี่ยงการเดินทาง หากจําเป็นต้องเดินทางขอให้มีใบรับรองแพทย์แสดง และกรอกแบบประเมินและรับรองตนเองเพื่อคัดกรองและยืนยันตนก่อนการเดินทาง และมาตรการ Social Distancing
รัฐบาลไทย-ข่าวทำเนียบรัฐบาล-สธ. ตั้งเป้าพัฒนาหน่วยงานในสังกัด ผ่านเกณฑ์คุณธรรมความโปร่งใส ในปี 2561
วันจันทร์ที่ 28 สิงหาคม 2560
สธ. ตั้งเป้าพัฒนาหน่วยงานในสังกัด ผ่านเกณฑ์คุณธรรมความโปร่งใส ในปี 2561
กระทรวงสาธารณสุขตั้งเป้าพัฒนาหน่วยงานในสังกัด 1,904 แห่ง ผ่านการประเมินโครงการคุณธรรมและความโปร่งใสในการดําเนินงานหน่วยงานภาครัฐ   ภายในปี 2561  กําชับผู้ตรวจประเมินฯ ทุกเขตสุขภาพ   ยึดค่า นิยมกระทรวงสาธารณสุข
เพื่อช่วยให้กระทรวงสาธารณสุขมีการบริหารงานที่เป็นเลิศด้วยธรรมาภิบาล
วันนี้ (28 สิงหาคม 2560) ที่โรงแรมทีเคพาเลซ หลักสี่ กรุงเทพมหานคร นายแพทย์ยงยศ ธรรมวุฒิ ที่ปรึกษาระดับกระทรวง นายแพทย์ทรงคุณวุฒิ (ด้านเวชกรรมป้องกัน) รักษาราชการแทนหัวหน้าศูนย์ปฏิบัติการต่อต้านการทุจริต กระทรวงสาธารณสุข เป็นประธานในพิธีเปิดโครงการถอดบทเรียนของผู้ตรวจประเมินคุณธรรมและความโปร่งใสในการดําเนินงานหน่วยงานภาครัฐ (Integrity and Transparency Assessment : ITA) ระดับเขตสุขภาพ พร้อมมอบรางวัลเชิดชูเกียรติผู้ตรวจประเมิน ITA ระดับเขตสุขภาพ ประจําปีงบประมาณ 2560 จํานวน 64 คนเพื่อเชิดชูเกียรติผู้ตรวจประเมินฯ ที่ได้ทุ่มเททํางานให้บรรลุตามเป้าหมายของกระทรวงสาธารณสุขและรัฐบาล
นายแพทย์ยงยศ กล่าวว่า ในปีงบประมาณ 2560 กระทรวงสาธารณสุขให้ความสําคัญบรรจุโครงการประเมินคุณธรรมและความโปร่งใสในการดําเนินงานของหน่วยงานในสังกัด ได้กําหนดเป็นยุทธศาสตร์การบริหารเป็นเลิศด้วยธรรมาภิบาล (Governance Excellence) มีการขับเคลื่อนติดตามและตัวชี้วัดทุกระดับ ทั้งในส่วนกลางและส่วนภูมิภาค โดยในปี 2560 มีหน่วยงานที่เข้ารับการประเมิน จํานวน 396 แห่ง ประกอบด้วย ส่วนราชการระดับกรม สํานักงานสาธารณสุขจังหวัด (รวม โรงพยาบาลศูนย์และโรงพยาบาลทั่วไป) สํานักงานสาธารณสุขอําเภอจังหวัดละ 2 แห่ง โรงพยาบาลชุมชนจังหวัดละ 2 แห่ง หน่วยงานของรัฐภายใต้กํากับรัฐมนตรีว่าการกระทรวงสาธารณสุข องค์การมหาชน และรัฐวิสาหกิจและในปี 2561 ตั้งเป้าจะขยายการประเมินครอบ คลุมทุกหน่วยงาน จํานวน 1,904 หน่วยงาน
ศูนย์ปฏิบัติการต่อต้านการทุจริต กระทรวงสาธารณสุข ได้พัฒนาศักยภาพผู้ตรวจประเมินระดับเขตสุขภาพ เพื่อทําหน้าที่เป็นผู้ตรวจประเมินเอกสารหลักฐานตามข้อกําหนดของแบบสํารวจ ใช้หลักฐานเชิงประจักษ์ให้มีมาตรฐานเดียวกันอย่างเป็นระบบ เพื่อช่วยให้กระทรวงสาธารณสุขมีการบริหารงานที่เป็นเลิศด้วยธรรมาภิบาล และได้กําชับให้ผู้ตรวจประเมินฯ ยึดหลักค่านิยมองค์กรของกระทรวงสาธารณสุข ทั้งนี้ จากการตรวจประเมินของสํานักงาน ป.ป.ช.พบว่า คุณธรรมและความโปร่งใสในการดําเนินงานของหน่วยงานภาครัฐของกระทรวงสาธารณสุข ได้รับการยอมรับจาก สํานักงาน ป.ป.ช. และจะมอบรางวัล ITA Award ให้กระทรวงสาธารณสุข ในเดือนพฤศจิกายน 2560
******************************** 28 สิงหาคม 2560
รัฐบาลไทย-ข่าวทำเนียบรัฐบาล-​องคมนตรีตรวจเยี่ยม รพ.วัดจันทร์เฉลิมพระเกียรติ 80 พรรษา จ.เชียงใหม่
วันพุธที่ 14 กุมภาพันธ์ 2561
​องคมนตรีตรวจเยี่ยม รพ.วัดจันทร์เฉลิมพระเกียรติ 80 พรรษา จ.เชียงใหม่
องคมนตรีตรวจเยี่ยมโรงพยาบาลวัดจันทร์เฉลิมพระเกียรติ 80 พรรษา อําเภอกัลยาณิวัฒนา จังหวัดเชียงใหม่ สนับสนุนงานชุมชน สร้างการมีส่วนร่วมเป็นหนึ่งเดียวกับชุมชนด้านสาธารณสุข สิ่งแวดล้อม อาชีพ และการศึกษา ส่งเสริมกิจกรรมจิตอาสา
องคมนตรีตรวจเยี่ยมโรงพยาบาลวัดจันทร์เฉลิมพระเกียรติ80พรรษา อําเภอกัลยาณิวัฒนา จังหวัดเชียงใหม่ สนับสนุนงานชุมชน สร้างการมีส่วนร่วมเป็นหนึ่งเดียวกับชุมชนด้านสาธารณสุข สิ่งแวดล้อม อาชีพ และการศึกษา ส่งเสริมกิจกรรมจิตอาสา เป็นโรงพยาบาลที่เป็นมากกว่าโรงพยาบาล
วันนี้ (14กุมภาพันธ์2561) ที่โรงพยาบาลวัดจันทร์เฉลิมพระเกียรติ80พรรษา อําเภอกัลยาณิวัฒนา จังหวัดเชียงใหม่ นายเกษม วัฒนชัย องคมนตรี ตรวจเยี่ยมโรงพยาบาลวัดจันทร์เฉลิมพระเกียรติ80พรรษา โดยมีนายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุขและคณะผู้บริหาร ให้การต้อนรับ พร้อมนําเยี่ยมชมการดําเนินงานซึ่งเป็นโรงพยาบาลแห่งแรกที่กระทรวงสาธารณสุขจัดสร้างให้เป็นโรงพยาบาลชุมชนเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา80พรรษา5ธันวาคม พ.ศ.2550เพื่อให้ประชาชนที่อยู่ในพื้นที่ทุรกันดารห่างไกล การคมนาคมลําบาก เข้าถึงบริการสุขภาพที่ได้มาตรฐาน
โรงพยาบาลวัดจันทร์เฉลิมพระเกียรติ80พรรษา ดําเนินงานภายใต้ยุทธศาสตร์ของกระทรวงสาธารณสุข ผสมผสานศาสตร์พระราชา ภายใต้อัตลักษณ์ร่วมกันคือ “โรงพยาบาลที่เป็นมากกว่าโรงพยาบาล (More than a Hospital)” มีความเป็นหนึ่งเดียวกับพื้นที่และชุมชน มีตัวแทนของชุมชน ผู้ทรงคุณวุฒิในพื้นที่ร่วมเป็นคณะกรรมการที่ปรึกษาโรงพยาบาล บริหารจัดการตามหลักธรรมาภิบาลตามความต้องการและสภาพปัญหาสุขภาพพื้นที่ ส่งเสริมกิจกรรมจิตอาสา ให้ประชาชนมีส่วนร่วมบูรณาการด้านสาธารณสุข สิ่งแวดล้อม อาชีพ และการศึกษา เช่น การบริการผู้เจ็บป่วยได้ร่วมกับโครงการหลวง ให้ความรู้ด้านการเกษตรแก่ชาวเขาสร้างอาชีพ รายได้ให้ตัวเองตามหลักเศรษฐกิจพอเพียง และชาวบ้านได้ร่วมเป็นจิตอาสาช่วยงานสร้างอาคารในโรงพยาบาล ทําให้ลดค่าใช้จ่ายการก่อสร้างส่งเสริมด้านการศึกษาแก่เด็กนักเรียนชาวเขาและเน้นงานสาธารณสุขด้านโภชนาการและพัฒนาการเด็ก โดยควบคุมโรคหนอนพยาธิในกลุ่มเด็กชาวเขาลดการติดเชื้อได้เหลือต่ํากว่าร้อยละ1
นอกจากนี้ ได้จัดทําโครงการเชิงรุกตามแนวความคิดของนายเกษม วัฒนชัย องคมนตรี ที่จะนําแพทย์เชี่ยวชาญจากโรงพยาบาลใหญ่ไปหาคนไข้ มีแพทย์เดินเท้าไปรักษาชาวบ้านในสถานที่ทุรกันดาร บ้านที่มีผู้ป่วยติดเตียงหรือสูงอายุที่ไม่สามารถเดินทางมาโรงพยาบาลได้
สําหรับโรงพยาบาลวัดจันทร์เฉลิมพระเกียรติ80พรรษา เป็นโรงพยาบาลขนาด10เตียง อยู่ห่างจากตัวอําเภอแม่แจ่ม289กิโลเมตร สภาพพื้นที่เป็นภูเขา ใช้เวลาเดินทางไม่น้อยกว่า6ชั่วโมง รับผิดชอบประชาชนใน21หมู่บ้านที่อยู่ในเขตตําบลบ้านจันทร์ แม่แดด และแจ่มหลวง รวม12,093คน ส่วนใหญ่เป็นชาวเขาชนเผ่า ปกากญอร้อยละ81.81ม้งร้อยละ13.64และลีซูร้อยละ4.55ในปีที่ผ่านมามีผู้ป่วยนอกเฉลี่ยวันละ160ราย ผู้ป่วยนอนรักษาตัวในโรงพยาบาลเฉลี่ยวันละ9.69ราย ส่วนใหญ่เป็นโรคทางเดินหายใจ ภูมิแพ้ และความดันโลหิตสูง
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2560
วันพฤหัสบดีที่ 16 มีนาคม 2560
รอง นรม. พล.อ.อ.ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2560
รอง นรม. พล.อ.อ.ประจินฯ เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2560
วันนี้ (16 มีนาคม 2560) เวลา 09.00 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พล.อ.อ.ประจิน จั่นตอง รองนายกรัฐมนตรี เป็นประธานการประชุมคณะกรรมการแก้ไขปัญหาผลกระทบจากโครงการฝายราศีไศล ครั้งที่ 1/2560 ซึ่งสรุปสาระสําคัญ ดังนี้
ประธานฯ ได้กล่าวถึงข้อห่วงใยของ พลเอก ประยุทธ์ จันทร์โอชา นายกรัฐมนตรี ที่ต้องการให้แก้ไขปัญหาผลกระทบจากการก่อสร้างฝายราษีไศลที่เป็นปัญหายืดเยื้อและยาวนานให้แก้ไขให้เสร็จสิ้นโดยเร็ว โดยให้บูรณาการแก้ไขปัญหาระหว่างภาคราชการและภาคประชาชนที่ได้รับผลกระทบให้เป็นไปในทิศทางเดียวกัน เพื่อให้ประชาชนที่ได้รับผลกระทบได้รับค่าชดเชยอย่างเท่าเทียมและเป็นธรรม
ที่ประชุมได้รับทราบผลการดําเนินงานของกรมชลประทาน ซึ่งนับแต่กรมชลประทานได้รับโอนภารกิจ ฝายราษีไศลมาจากกรมพัฒนาและส่งเสริมพลังงาน กระทรวงวิทยาศาสตร์เทคโนโลยีและสิ่งแวดล้อม มีราษฎรได้ผ่านการตรวจสอบพิสูจน์สิทธิว่ามีร่องรอยการทําประโยชน์และผ่านความเห็นชอบจากคณะกรรมการฯ โดยได้เสนอให้คณะรัฐมนตรีอนุมัติจ่ายรวม8ครั้ง จํานวน10,796แปลง เป็นเงิน1,503,620,985.60บาท
นอกจากนี้ ในส่วนของปัญหาการลงพื้นที่สํารวจรังวัดเพื่อการจัดทําแผนที่แปลงกรรมสิทธิ์ที่ล่าช้า นั้นเนื่องจากจํานวนเจ้าหน้าที่รังวัดมีไม่เพียงพอกับพื้นที่ที่จะต้องดําเนินการรังวัดซึ่งมีจํานวนมาก ที่ประชุมจึงมีมติเห็นชอบให้เพิ่มจํานวนช่างรังวัดเพื่อเร่งรัดการปฏิบัติงานในส่วนนี้ด้วยโดยประธานฯ ได้มอบหมายให้กรมชลประทานและกรมที่ดินร่วมกันบูรณาการดําเนินการ เพื่อกําหนดแผนงานลงพื้นที่รังวัดให้เร็วขึ้น ด้วยการเพิ่มจํานวนเจ้าหน้าที่และเวลาในการทํางาน เพื่อให้การแก้ไขปัญหาดังกล่าวสามารถดําเนินไปได้อย่างรวดเร็ว
พร้อมกันนี้ ที่ประชุมมีมติเห็นชอบเสนอให้มีการจัดประชุมนอกรอบเพื่อศึกษาเพิ่มเติมจากมติคณะรัฐมนตรีในการกําหนดแนวทางการปฏิบัติที่ถูกต้อง รวมทั้งประธานฯ และคณะจะลงพื้นที่เพื่อติดตามความก้าวหน้าในการแก้ไขปัญหาโครงการดังกล่าวด้วย
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กนอ. ห่วงใยผู้ประกอบการนิคมอุตสาหกรรมทั่วประเทศ เน้นใช้บริการขออนุมัติและอนุญาตผ่านทางระบบ e-PP (e-Permission &amp; Privilege) เพื่ออำนวยความสะดวกในการออกใบอนุมัติ-อนุญาตต่างๆ [กระทรวงอุตสาหกรรม]
วันพุธที่ 15 เมษายน 2563
กนอ. ห่วงใยผู้ประกอบการนิคมอุตสาหกรรมทั่วประเทศ เน้นใช้บริการขออนุมัติและอนุญาตผ่านทางระบบ e-PP (e-Permission & Privilege) เพื่ออํานวยความสะดวกในการออกใบอนุมัติ-อนุญาตต่างๆ [กระทรวงอุตสาหกรรม]
กนอ. ห่วงใยผู้ประกอบการนิคมอุตสาหกรรมทั่วประเทศ เน้นใช้บริการขออนุมัติและอนุญาตผ่านทางระบบ e-PP (e-Permission & Privilege) เพื่ออํานวยความสะดวกในการออกใบอนุมัติ-อนุญาตต่างๆ
ในช่วงที่สถานการณ์ที่โรค COVID-19 กําลังระบาด ทาง กนอ. ห่วงใยผู้ประกอบการนิคมอุตสาหกรรมทั่วประเทศ เน้นใช้บริการขออนุมัติและอนุญาตผ่านทางระบบ e-PP (e-Permission & Privilege) เพื่ออํานวยความสะดวกในการออกใบอนุมัติ-อนุญาตต่างๆ ที่จําเป็นต่อการประกอบธุรกิจของโรงงาน เช่น การขออนุญาตใช้ที่ดิน การขออนุญาตการก่อสร้าง การขอรับสิทธิประโยชน์ทางด้านภาษีอากรและที่ไม่ใช่ภาษีอากร การขออนุญาตถือครองกรรมสิทธิ์ที่ดิน การขออนุญาตทํางานคนต่างด้าว เป็นต้น
ทั้งนี้ ผู้ประกอบการสามารถยื่นคําขอและแนบเอกสารคําขอในหมวดการอนุญาตใช้ที่ดิน ก่อสร้าง ประกอบกิจการ และสิทธิประโยชน์ผ่านระบบ e-PP เมื่อ กนอ. ได้พิจารณาอนุมัติคําขอดังกล่าวแล้ว ระบบจะสร้างใบแจ้งหนี้โดยมี Barcode เพื่อให้ผู้ประกอบการสามารถชําระค่าบริการอนุญาต/ค่าธรรมเนียมต่าง ๆ ในรูปแบบ e-Payment โดยชําระผ่าน Mobile Banking ธนาคารต่างๆ หรือเคาน์เตอร์เซอร์วิส เมื่อชําระค่าบริการดังกล่าวเสร็จสิ้นแล้ว ผู้ประกอบการสามารถพิมพ์หนังสืออนุญาตต่าง ๆ ได้ โดยไม่จําเป็นต้องเดินทางมาติดต่อที่สํานักงานใหญ่ หรือสํานักงานนิคมอุตสาหกรรม โดยในแต่ละใบอนุญาตจะมีลายเซ็นอิเล็กทรอนิกส์ (e-Signature) รวมถึงมี QR Code เพื่อให้หน่วยงานอื่นสามารถตรวจสอบความถูกต้องของใบอนุญาตได้ ทั้งนี้ ผู้ประกอบการสามารถสอบถามการใช้งาน หรือปัญหาการใช้งาน กับทีม IEAT e-PP Support ผ่านช่องทาง ดังนี้
Email : ieat_support@ieat.mail.go.th
Line : @IEAT-ePP-Support
เบอร์โทร : 063 435 2015 หรือ 090 240 6270
———————————————
กนอ. ผู้นําการพัฒนานิคมอุตสาหกรรมครบวงจร ระดับภูมิภาคด้วยนวัตกรรมสู่ความยั่งยืน
#กนอ#IEAT#INDUSTRIALCENTER#SMARTINVESTMENT#ePPService
รัฐบาลไทย-ข่าวทำเนียบรัฐบาล-นายกรัฐมนตรีขอให้ข้าราชการทุกคนสนใจศึกษาภาษาอังกฤษผ่านแอปพลิเคชั่น Echo English ของกระทรวงศึกษาธิการ เพื่อใช้ประโยชน์ในชีวิตประจำวัน
วันพุธที่ 5 กรกฎาคม 2560
นายกรัฐมนตรีขอให้ข้าราชการทุกคนสนใจศึกษาภาษาอังกฤษผ่านแอปพลิเคชั่น Echo English ของกระทรวงศึกษาธิการ เพื่อใช้ประโยชน์ในชีวิตประจําวัน
ผู้ช่วยโฆษกฯ เผยนายกรัฐมนตรีขอให้ข้าราชการทุกคนสนใจศึกษาภาษาอังกฤษผ่านแอปพลิเคชั่น Echo English ของกระทรวงศึกษาธิการ เพื่อใช้ประโยชน์ในชีวิตประจําวัน
วันนี้ ( 4 ก.ค. 60) เวลา 16.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีปรารภต่อที่ประชุมฯ ว่า รัฐบาลเตรียมจะจัดกิจกรรมทําบุญ 5 ศาสนา มหามงคล เพื่อถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร ในวันที่ 27 กรกฎาคม 2560 ณ ตึกสันติไมตรี ทําเนียบรัฐบาล สําหรับการประชุม ครม. วันนี้ นายกรัฐมนตรี ได้ให้ความสําคัญเกี่ยวกับการใช้ภาษาอังกฤษ โดยได้กล่าวกับคณะรัฐมนตรีและฝากถึงข้าราชการทุกคน ให้ดาวน์โหลดแอพพลิเคชั่นสอนภาษาอังกฤษเอคโค่อิงลิช (EchoEnglish)ของกระทรวงศึกษาธิการ ไว้ในโทรศัพท์สมาร์ทโฟน หรือแท็บเล็ต สําหรับเพื่อใช้ประโยชน์ในการศึกษาภาษาอังกฤษและใช้ในชีวิตประจําวัน ขณะเดียวกันครูและนักเรียนที่อยู่ต่างจังหวัดก็สามารถที่จะศึกษาภาษาอังกฤษผ่านแอปพลิเคชั่นนี้ได้ รวมถึงครูสามารถพิจารณานําข้อมูลในแอปพลิเคชั่นนี้ไปใช้ในการเรียนการสอนและออกข้อสอบสําหรับนักเรียนได้อีกด้วย
นอกจากนี้ นายกรัฐมนตรี ได้กล่าวถึงสัปดาห์ส่งเสริมพระพุทธศาสนาในช่วงสัปดาห์นี้ว่า อยากให้ประชาชนทุกคนทําบุญตามอัธยาศัย โดยขอความร่วมมือประชาชนให้ลดความเค็มในอาหารสําหรับนํามาถวายพระสงฆ์ เนื่องจากปัจจุบันพบมีพระสงฆ์ป่วยด้วยโรคไต ความดัน และโรคอ้วนมากขึ้น ซึ่งการลดเค็มในอาหารสําหรับถวายพระสงฆ์จะสามารถช่วยป้องกันโรคดังกล่าวและเป็นการดูแลในเรื่องสุขภาพอีกทางหนึ่ง จึงถือเป็นการได้ทําบุญด้วยเช่นกัน
พร้อมกันนี้ นายกรัฐมนตรี ได้ฝากกลอนเป็นกําลังใจในการทํางานแก่คณะรัฐมนตรี โดยใช้ชื่อว่า “กําลังใจ ครม.” มีเนื้อหา ดังนี้ “ ช่วยกันทําต่อไป ไม่ยอมแพ้ ช่วยกันแก้อุปสรรค อย่าหวั่นไหว ไทยทุกคน ช่วยกัน ฝันให้ไกล สิ่งยิ่งใหญ่เกิดตามด้วยความดี มาวันนี้ เวลา ไม่คอยท่า ต้องก้าวหน้า สง่างาม พร้อมศักดิ์ศรี ให้คนไทย เข้าถึงที่ควรมี เกิดสิ่งดี ถ้วนทั่ว ทุกตัวคน อุปสรรค คือพลัง กําลังใจ ก้าวข้ามไป ให้ได้ทุกแห่งหน แผ่นดินนี้ อยู่ได้ ประชาชน อย่ากังวล ใช้ปัญญา มาใคร่ครวญ ทําสิ่งใด รอบคอบทุกปัญหา ช่วยกันนํา ช่วยกันพา อย่าคืนหวน แก้สิ่งหนึ่ง อีกสิ่งหนึ่ง ไม่เรรวน ไทยทั้งมวล สุขอยู่ ด้วยมือเรา”
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. วิษณุฯ ระบุแผนยุทธศาสตร์ชาติ มีความสำคัญเป็นเป้าหมายสู่ความสำเร็จของประเทศไทย
วันศุกร์ที่ 26 มกราคม 2561
รอง นรม. วิษณุฯ ระบุแผนยุทธศาสตร์ชาติ มีความสําคัญเป็นเป้าหมายสู่ความสําเร็จของประเทศไทย
รองนายกรัฐมนตรีชี้แจงความคืบหน้าการดําเนินงาน ด้านกฎหมาย ของรัฐบาล ในกิจกรรม  "สื่ออยากรู้ รัฐบาลอยากเล่า" ตอน "กฎหมายหลายรส กับอนาคตประเทศไทย"  ในประเด็น แผนปฏิรูปประเทศ 11 ด้าน และยุทธศาสตร์ชาติ 20 ปี เพื่อสร้างความรับรู้ความเข้าใจแก่สื่อมวลชน
วันนี้ 25 มกราคม 2561 เวลา 13:30 น. ณ บริเวณห้องโถง ตึกภักดีบดินทร์ ทําเนียบรัฐบาล นายวิษณุ เครืองาม รองนายกรัฐมนตรี พร้อมด้วย ดร.ปรเมธี วิมลศิริ เลขาธิการคณะกรรมการพัฒนาการเศรษฐกิจ และสังคมแห่งชาติร่วมกันชี้แจงสร้างความรับรู้เกี่ยวกับแผนยุทธศาสต์ชาติระยะ 20 ปี (พ.ศ. 2560 – 2579)
ทั้งนี้ รัฐบาลได้นําแผนปฏิรูปประเทศ 11 ด้าน โดยดําเนินการตรวจสอบให้สอดคล้องกับแผนยุทธศาสตร์ชาติ 20 ปี เพื่อลดความเหลื่อมล้ําในด้านต่าง ๆ และนํามาปฏิรูปในด้านโครงสร้างประเทศให้มีความเชื่อมโยงกัน เมื่อกรรมการปฏิรูปประเทศเห็นชอบในแผนแล้ว ก็จะนําเสนอต่อคณะกรรมการยุทธศาสตร์ชาติ และคณะรัฐมนตรีต่อไป
สําหรับแผนยุทธศาสตร์ชาติ คือ แผนการพัฒนาประเทศ ที่จะกําหนดกรอบและแนวทางการพัฒนาให้หน่วยงานของรัฐทุกภาคส่วนทําตาม เพื่อให้บรรลุวิสัยทัศน์ “ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามปรัชญาของเศรษฐกิจพอเพียง” นําไปสู่การพัฒนาให้คนไทยมีความสุขและตอบสนองตอบต่อการบรรลุซึ่งผลประโยชน์แห่งชาติ ในการที่จะพัฒนาคุณภาพชีวิต สร้างรายได้ระดับสูงเป็นประเทศพัฒนาแล้ว และสร้างความสุขของคนไทย สังคมมีความมั่นคง เสมอภาคและเป็นธรรม ประเทศสามารถแข่งขันได้ในระบบเศรษฐกิจ โดยมีระยะเวลาบังคับนานถึง 20 ปี ตั้งแต่ปี 2560 - 2579 ตามร่างยุทธศาสตร์ชาติ 20 ปี แบ่งยุทธศาสตร์ออกเป็น 6 ด้าน คือ 1. ยุทธศาสตร์ด้านความมั่นคง 2. ยุทธศาสตร์ด้านการสร้างความสามารถในการแข่งขัน 3. ยุทธศาสตร์การพัฒนาและเสริมสร้างศักยภาพคน 4. ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม 5. ยุทธศาสตร์ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และ 6. ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ
รองนายกรัฐมนตรีกล่าวว่า แผนยุทธศาสตร์ชาติมีความสําคัญเป็นเป้าหมายสู่ความสําเร็จของประเทศไทย เป็นนโยบายที่นําไปสู่การปฏิบัติในระดับจังหวัด อําเภอ ตําบล และหมู่บ้าน ต่อไป อันจะนําไปสู่การพัฒนาประเทศชาติอย่างยั่งยืนต่อไป
....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี นำเจ้าหน้าที่ทำเนียบรัฐบาล ออกกำลังกายประจำสัปดาห์
วันพฤหัสบดีที่ 29 มิถุนายน 2560
นายกรัฐมนตรี นําเจ้าหน้าที่ทําเนียบรัฐบาล ออกกําลังกายประจําสัปดาห์
สําหรับสัปดาห์นี้ นายกรัฐมนตรี ได้ออกกําลังกายด้วยการเต้นแอโรบิคตามจังหวะดนตรีร่วมกับผู้ออกกําลังกายทุกคนประมาณ 25 นาที เหมือนเช่นทุกสัปดาห์ที่ผ่านมา
วันนี้ (28 มิถุนายน2560)เวลา15.30น. ณ บริเวณสนามหญ้าด้านหน้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเลขาธิการนายกรัฐมนตรีคณะผู้บริหาร-ผู้ติดตาม ข้าราชการ และเจ้าหน้าที่ภายในทําเนียบรัฐบาลร่วมกันออกกําลังกายเพื่อเสริมสร้างสุขภาพร่างกายให้แข็งแรง
สําหรับสัปดาห์นี้ นายกรัฐมนตรี ได้ออกกําลังกายด้วยการเต้นแอโรบิคตามจังหวะดนตรีร่วมกับผู้ออกกําลังกายทุกคนประมาณ 25 นาที เหมือนเช่นทุกสัปดาห์ที่ผ่านมาจากนั้น นายกรัฐมนตรีได้เดินทักทายเจ้าหน้าที่ก่อนขึ้นไปปฏิบัติภารกิจบนตึกไทยคู่ฟ้า
..........................................................
กลุ่มประชาสัมพันธ์และเผยแพร่ สํานักโฆษก